5-MAVZU: STATISTIK KO‘RSATKICHLAR 
Fanni o’qitish texnologiyasi:

“Statistik ko‘rsatkichlar”  mavzusidagi ma’ruza mashg’ulotining  texnologik xaritasi 
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

1.1. Dars maqsadi: Statistik ko‘rsatkichlar haqida talabalarga tushunchalar berish.

1.2. Identiv o’quv maqsadlari.
1.2.1. Statistik ko‘rsatkichlarning mazmuni va ahamiyatini tushuntirib bera oladi.

1.2.2. Statistik ko‘rsatkichlarning turlari va tasnifini izohlay oladi;
1.2.3. Mutlaq va nisbiy ko‘rsatkichlarni tasniflay oladi;
1.2.4. Nisbiy ko‘rsatkichlarning tasnifi va ular orasidagi bog‘lanishlar
1.3.  Asosiy tushuncha va iboralar: Sifat va miqdor, me’yor va statistik ko‘rsatkich, mutlaq ko‘rsatkichlar, nisbiy ko‘rsatkichlar, taqqoslash va solishtirish, statistik ko‘rsatkichlar tizimi, to‘g‘ri va teskari ko‘rsatkichlar, dinamika nisbiy ko‘rsatkichlari, tuuilma nisbiy ko‘rsatkichlari, o‘zaro bog‘lanish nisbiy ko‘rsatkichlari, fazoviy taqqoslash nisbiy ko‘rsatkichlari, intensivlik nisbiy ko‘rsatkichlari, shartnoma (reja,norma)ni bajarish nisbiy ko‘rsatkichlari.
1.4. Dars shakli: ma’ruza.
1.5. Foydalaniladigan metod va usullar: suhbat, ma’ruza-hikoya, bahs, taqdimot va videousul.
1.6. Kerakli jihoz va vositalar: kompyuter, videoprorektor, videofilmlar, doska.
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

20 minut

	3
	Guruhda ishlash bosqichi:

3.1. Talabalarga muammoli savol beradi.

3.2. Talabalar fikri eshitiladi, boshqa talabalar bahsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1. Kuzatish maqsadi va vazifalari deganda nimalar tushuniladi?

2. Kuzatish obyekti nima va u qanday tartibda chegaralanadi?

3. Kuzatish birligi nima? Hisob birligi-chi?

4. Kuzatish subyekti nima?

4.2. Eng faol talabalar (baholash mezoni asosida) baholanadi.
	O’qituvchi,

 10 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi.

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Ko’rib chiqiladigan asosiy savollar:

1. Statistik ko‘rsatkichlarning mazmuni va ahamiyatini tushuntirib bera oladi.

2. Statistik ko‘rsatkichlarning turlari va tasnifini izohlay oladi;
3. Mutlaq va nisbiy ko‘rsatkichlarni tasniflay oladi;
4. Nisbiy ko‘rsatkichlarning tasnifi va ular orasidagi bog‘lanishlar
Mavzuga oid tayanch tushunchalar va iboralar:

Sifat va miqdor, me’yor va statistik ko‘rsatkich, mutlaq ko‘rsatkichlar, nisbiy ko‘rsatkichlar, taqqoslash va solishtirish, statistik ko‘rsatkichlar tizimi, to‘g‘ri va teskari ko‘rsatkichlar, dinamika nisbiy ko‘rsatkichlari, tuuilma nisbiy ko‘rsatkichlari, o‘zaro bog‘lanish nisbiy ko‘rsatkichlari, fazoviy taqqoslash nisbiy ko‘rsatkichlari, intensivlik nisbiy ko‘rsatkichlari, shartnoma (reja,norma)ni bajarish nisbiy ko‘rsatkichlari.
Mavzuga oid asosiy muammolar:

· Statistik ko‘rsatkichlar  haqida to`liq tushunchaga ega bo`lish; 
· Statistik ko‘rsatkichlarning turlarini tahlil qilish.
1-savol bo’yicha dars maqsadi:

· Statistik ko‘rsatkichlarning mazmuni va ahamiyatini tushuntirib bera oladi.

Identiv o’quv maqsadlari: 
· Statistik ko‘rsatkichlarning mazmuni va ahamiyatini tushuntirib bera oladi.

1-asosiy savolning bayoni:


Oldin aytganimizdek, statistika ommaviy hodisa va jarayonlarni miqdoran son shaklida ifodalaydi. Ammo statistikada ishlatiladigan «sonlar» matematikadagi abstrakt sonlar emas. Agarda matematikadagi sonlar umuman katta kichiklikni, shakllarni belgilar orqali ifodalanishi bo‘lsa va ular butun va kasr, mavhum va haqiqiy, ratsional va irratsional va h.k. sonlardan tashkil topsa, statistikada ular ko‘rsatkichlar, aniqrog‘i statistik ko‘rsatkichlardir.


Xo‘sh, statistik ko‘rsatkichlar nima? U qanday mazmunga va tuzilishga ega? Statistik ko‘rsatkichlarning qanday turlari mavjud? Ular ommaviy hodisa va jarayonlarni bilishda va tahlil qilishda, turmushimizda, iqtisodiyotni boshqarishda qanday ahamiyatga ega? Statistik ko‘rsatkichlar tizimi deganda nima tushuniladi va u qanday tartibda tuziladi? Ushbu bob mana shu masalalarga bag‘ishlangan va qo‘yilgan savollarga javob beradi. 


Ko‘rsatkich so‘zi quyidagi lug‘aviy ma’nolarga ega: 1) ko‘rsatish uchun xizmat qiluvchi yozuv, ishora; 2) biror narsaning rivoji, darajasi, ishning borishi, bajarilishi va shu kabilarni bildiruvchi belgi yoki narsa. 


Falsafiy jihatdan statistik ko‘rsatkich o‘rganilayotgan hodisa va jarayonning (yoki xossalarning) me’yoridir. Hodisaning sifati bilan miqdorining o‘zaro bog‘liqligi, ajralmas birligi uning me’yori deb ataladi. «Me’yor - deb izohlaydi buyuk faylasuf olim Gegel - sifat aniqligiga ega bo‘lgan miqdor..., u ma’lum miqdorki, u bilan biror muayyan narsa bog‘langan». Statistik ko‘rsatkichlar me’yor ekanligiga ishora  qilib, Gegel yozgan edi: «Statistikada qo‘llanadigan sonlar faqat o‘zlarining sifat natijalari bilangina qiziqarlidir. Quruq raqamlar bilan ishlash ... oddiy qiziquvchanlik predmeti hisoblanadi, u na nazariy va na amaliy jihatdan diqqatga sazovor emas».

Statistik ko‘rsatkich - bu ommaviy hodisa va jarayonning me’yori, ya’ni uning sifat va miqdor birligini ifodalash shakli (tavsifnomasi)



Statistik ko‘rsatkichlar deb ma’lum makon va zamon sharoitida ommaviy hodisa va jarayonlarning holatini, rivojlanishini, tuzilishini, o‘zaro bog‘lanishlarini ifodalovchi me’yorlar yuritiladi. Statistik ko‘rsatkich o‘rganilayotgan birliklar (obyektlar) to‘plami yoki guruhining xossalarini umumlashtirib tavsiflaydi. Shu jihatdan u yakkama-yakka belgilardan farq qiladi. Masalan, har bir kishining yashash umri - bu belgi. Mamlakat yoki mintaqa aholisining o‘rtacha yashash umri statistik ko‘rsatkichdir. 

Iqtisodiy ko‘rsatkich - bu iqtisodiy hayotda ro‘y berayotgan u yoki bu hodisa yoki jarayonning sifat-miqdoriy aniqligidir. Sifat deganda hodisaning ichki qiyofasi (aniqligi) yoki uning rivojlanish qonuni bilan bevosita bog‘liq bo‘lgan mohiyati tushuniladi. Sifat hodisaning turli-tuman jihatlari, xossalari, muhim belgilarining birikmasida ayon bo‘ladi.

Miqdor - hodisaning tashqi qiyofasi (aniqligi) bo‘lib, uning u yoki bu xossasining o‘lchami, soni, ro‘yobga chiqish darajasi shaklida ko‘rinadi.

Statistik ko‘rsatkich qator muhim belgilar, tarkibiy unsurlarga ega (3.1-chizma).


5.1-chizma. Statistik ko‘rsatkich tarkibiy unsurlari.

Statistik ko‘rsatkichlar tizimi - bu o‘zaro bog‘langan ko‘rsatkichlar majmuasidir

  Statistik ko‘rsatkichlar tizimi deganda ommaviy jarayonlarni va ularning belgilarini o‘zaro bog‘lanishda aks ettiruvchi bir-biri bilan bog‘langan ko‘rsatkichlar majmuasi tushuniladi. 3.2-chizmada makroiqtisodiy ko‘rsatkichlar tizimi umumiy shaklda tasvirlangan. Quyida (3.2-chizma) makroiqtisodiy ko‘rsatkichlar keltirilgan.


Statistik ko‘rsatkichlar tizimi abadiy qotib qolgan, o‘zgarmas tushuncha emas. Ommaviy hodisa va jarayonlar rivojlanishi va ilm-fan taraqqiyoti bilan bir qatorda tizimni ham doimo takomillashtirish, eskirib qolgan ko‘rsatkichlar o‘rniga yangilarini yaratish, boshqalarini esa yangi sharoit va imkoniyatlarni hisobga olib yaxshilash kerak. 


5.2-chizma. Makroiqtisodiy ko’rsatkichlar tasniflari.
2-savol bo’yicha dars maqsadi:

· Statistik ko‘rsatkichlarning turlarini  tasnifini tushuntirib bera oladi.

· Statistik ko‘rsatkichlarning tasnifini izohlay oladi.

Identiv o’quv maqsadlari: 
· Statistik ko‘rsatkichlarning turlarini  tasnifini tushuntirib bera oladi.

· Statistik ko‘rsatkichlarning tasnifini izohlay oladi.

2-asosiy savolning bayoni:


Ommaviy hodisa va jarayonlar, ularning xossa va munosabatlari turli-tumandir. Shuning uchun son-sanoqsiz statistik ko‘rsatkichlar mavjud. O‘z-o‘zidan ravshanki, ularni birma-bir qarab chiqib bo‘lmaydi. Shu sababli statistik ko‘rsatkichlarni umumlashtirish, ma’lum tartibga solish, muhim tomonlariga qarab tasniflash zaruriyati tug‘iladi. 


Statistik ko‘rsatkichlarni tasniflash murakkab masaladir. Unga turli tomondan yondashish mumkin. Bu yerda statistik ko‘rsatkichlarning eng muhim tasniflari ustida so‘z boradi. Ularning aniq turlari va shakllari kitobning boshqa boblarida, ijtimoiy, iqtisodiy, tarmoq va boshqa statistika fanlarida bayon etiladi. 


Avvalombor tub xarakteri, ichki hissiyoti, umuman hodisalarni bilishda tutgan o‘rni va roliga qarab statistik ko‘rsatkichlarni ikki katta turkumga ajratish mumkin. Birinchi turkum ommaviy hodisa va jarayonlarning mohiyati va beligilarini ta’riflovchi ko‘rsatkichlarni o‘z ichiga oladi, masalan, o‘rtacha jon boshiga yaratilgan milliy daromad, yalpi ishlab chiqarilgan ichki mahsulot, 1 ga ekin maydonidan o‘rtacha olingan hosil, 1 sigirdan o‘rtacha sog‘ib olingan sut, mamlakat va viloyatlarda tug‘ilish va o‘lish ko‘rsatkichlari, milliy boylik hajmi, bozorlarda iste’mol buyumlariga baholarning o‘rtacha darajasi va h.k. Mazkur turkum ko‘rsatkichlari uchun xos xususiyat -  ularni tuzishda statistika bilan bir qatorda boshqa fanlar ham qatnashadi, aniqrog‘i ularning ilmiy tushuncha va ta’limotlariga statistika tayanadi. Ular o‘z navbatida o‘rganilayotgan jarayondagi roli va vazifalariga qarab guruhlarga, sinflarga va h.k. turlarga bo‘linadi. Masalan, ijtimoiy-iqtisodiy statistika ko‘rsatkichlari-makroiqtisodiyot, mikroiqtisodiyot, milliy boylik, sotsial statistika, aholi statistikasi va h.k. ko‘rsatkichlarga ajraladi. 


Birinchi turkumdagi ko‘rsatkichlar bir-biri bilan bog‘lanishiga qarab yakkama-yakka ko‘rsatkichlar va ko‘rsatkichlar tizimidan tashkil topadi. Ularni tuzish va hisoblash tartibiga qarab tarkibiy unsurlarini (qismlar) jamg‘arish natijasida, hodisalarni agregatlashtirish yo‘li bilan ularni modellashtirish asosida olinadigan ko‘rsatkichlarga bo‘linadi.


Ikkinchi turkum ko‘rsatkichlari, ommaviy hodisa va jarayonlar statistika o‘rganish obyekti sifatida qaralganda, ularda namoyon bo‘ladigan umumiy xususiyatlarni ta’riflaydilar. Bu yerda ularning ichki tuzilishi va tashqi qiyofasidagi o‘xshashlik va farqlar, ichki va tashqi munosabatlari hamda bog‘lanishlari, rivojlanish intensivligi dinamizmiga xos xususiyatlar nazarda tutilmoqda. Shu sababli ushbu turkum ko‘rsatkichlarini tuzish, o‘lchash va hisoblash usullari va yo‘llari ham har xil. 

Ikkinchi turkum ko‘rsatkichlari qatoriga mutlaq va nisbiy hamda o‘rtacha miqdorlar, indekslar, variatsiya va ekstsess ko‘rsatkichlari, o‘zaro bog‘lanishlarni ifodalovchi ko‘rsatkichlar, taqsimot ko‘rsatkichlari, zamonda o‘zgarish va o‘sish tezligi va tebranish ko‘rsatkichlari va h.k. kiradi. 

Birlamchi ko‘rsatkich - bu kuzatish ma’lumotlarini jamg‘arish natijasidir.


Mazkur ko‘rsatkichlar olish usuliga qarab birlamchi va ikkilamchi ko‘rsatkichlarga bo‘linadi. Birlamchi ko‘rsatkichlar jamg‘arish natijasida hosil bo‘ladi. Ular mutlaq miqdorlar bo‘lib, kuzatish obyekti birliklarining umumiy soni va ularga tegishli belgilar qiymatlarining to‘plama yig‘indisidan iboratdir. Belgi mohiyatini aks ettirishiga qarab birlamchi ko‘rsatkichlar to‘g‘ri ko‘rsatkichlarga va teskari ko‘rsatkichlarga bo‘linadi.

To‘g‘ri ko‘rsatkich belgi tabiatiga mos ravishda, unga teskari holda o‘zgaruvchi ko‘rsatkich teskari ko‘rsatkich deb ataladi

Belgi tabiatiga mos ravishda o‘zgaradigan ko‘rsatkichlar to‘g‘ri va unga nisbatan teskari bog‘lanishda bo‘lgan ko‘rsatkichlar teskari ko‘rsatkichlar deb ataladi. Masalan, vaqt birligida o‘rtacha bir xodim (ishlovchi) yaratgan mahsulot mehnat unumdorligining to‘g‘ri ko‘rsatkichi, mahsulot birligiga sarflangan mehnat (ish vaqti) uning teskari ko‘rsatkichidir.

Birlamchi ko‘rsatkichlar asosida hisoblanuvchi ko‘rsatkichlar ikkilamchi, ya’ni hosilaviy ko‘rsatkichdir 

Ikkilamchi ko‘rsatkichlar birlamchi ko‘rsatkichlarga ishlov berish ya’ni ular bilan turli matematik amallarni bajarish hosilasidir. Masalan: yalpi paxta hosili (belgi qiymatlari yig‘indisi)ni ekin maydonga (mazkur belgi sohiblari soni, hodisalar to‘plami) bo‘lish natijasida, o‘rtacha hosildorlik aniqlaymiz, ya’ni X=(XM: (M bu yerda X-har bir gektar paxta maydonidan olingan hosil, M-paxta maydoni, ga., (XM-yalpi hosil, (M-jami paxta maydoni.


Umumiy holda statistik ko‘rsatkichni quyidagicha ta’riflash mumkin. Statistik ko‘rsatkich-bu kuzatish obyekti birliklariga tegishli belgilar funksiyalarining jamlama qiymatlari funksiyasidir. Bu ta’rif obyektlar sonini ham (buning uchun jamg‘ariladigan funksiyani har bir obyektda birga teng deb qarash kerak), biror belgi qiymatlari yig‘indisini (agarda jamg‘ariladigan funksiyani ushbu belgi qiymatiga teng deb olinsa) ham qamrab oladi. 


Birlamchi statistik ko‘rsatkichlar mutlaq miqdorlardir. Belgining o‘zi qanday o‘lchov birligida ifodalangan bo‘lsa, ular ham ayni shu birlikda ifodalanadi. Ikkilamchi hosilaviy ko‘rsatkichlarga kelsak, ularni hisoblash amallari belgining mutlaq qiymatlarini bir-biridan ayirish yoki uning jamg‘arma qiymatlarini ularning soniga bo‘lishdan (boshqacha aytganda belgini ikkiyoqlama qarash funksiyalarini bir-biriga bo‘lish) iborat bo‘lsa, ular ham mutlaq miqdorlarda ifodalanadi.


Ikkilamchi statistik ko‘rsatkichlarning boshqa turlari nisbiy miqdorlar deb yuritiladi. Ular turli to‘plamlar yoki to‘plam qismlariga tegishli belgi qiymatlarini bir-biri bilan solishtirish, har xil o‘zaro bog‘langan belgilardan birini ikkinchisiga bo‘lish yoki yana qandaydir boshqa murakkab hisoblash amallarini bajarish yo‘li bilan olinadi. Nisbiy miqdorlar oddiy bir miqdorni ikkinchisiga bo‘lish natijasida yoki murakkab tuzilmaviy hisoblashlarni bajarish hosilasi bo‘lishi mumkin. Shunga qarab ular oddiy nisbiy ko‘rsatkichlar va murakkab statistik ko‘rsatkichlarga ajraladi. 


Bunday murakkab ko‘rsatkichlarga misol qilib indekslarni, korrelyatsion-regression tahlil ko‘rsatkichlarni ko‘rsatish mumkin.

3-savol bo’yicha dars maqsadi:

· Mutlaq va nisbiy ko‘rsatkichlarni tushuntirib bera oladi.

· Shartli o‘lchov birliklari tasnifini izohlay oladi.

Identiv o’quv maqsadlari: 
· Mutlaq va nisbiy ko‘rsatkichlarni tushuntirib bera oladi.

· Shartli o‘lchov birliklari tasnifini izohlay oladi.

3-asosiy savolning bayoni:


Mutlaq ko‘rsatkichlar o‘rganilayotgan hodisalar va ularning belgilarini bir xilligini, monandligini, o‘xshashligini ifodalaydi. Mutlaq miqdorlar hodisalar yoki belgilarning ko‘lami, soni, hajmi, darajasi makon va zamonda taqsimlanish shaklida namoyon bo‘ladi. Mutlaq miqdorlar hodisalar to‘plami yoki bir butun qismini ta’riflashiga qarab makro va mikro ko‘rsatkichlarga, olish usuliga asosan oqim va zahiraviy ko‘rsatkichlarga bo‘linadi. Oqim ko‘rsatkichlari ma’lum davr davomida sodir bo‘lgan hodisalarning absolut miqdorini ta’riflaydi, zahiraviy ko‘rsatkichlar esa ularning muayyan holatini, ayni fursatda mavjud bo‘lgan miqdorini aniqlaydi. Masalan, 2005 yilda O‘zbekiston milliy iqtisodiyotida 15,1 trln. so‘mlik yalpi ichki mahsulot yaratilgan, ulardan 10,4 trillion so‘m pirovard iste’mol va 4,7 trillion so‘m iqtisodiy aktivlarni jamg‘arish uchun ishlatilgan.
 


Absolut miqdorlar natura va shartli natura birliklarida va pulda ifodalanadi. Natura birliklari uzunlik, og‘irlik, yuza va hajm birliklardan iborat bo‘lib, ular hodisalarining jismoniy tabiati va o‘rganishda ko‘zlangan maqsadga qarab qo‘llanadi. Ammo bu holda bir jinsli hodisalarning sifat tomoni hisobga olinmaydi. Shartli natura birliklari iste’mol qiymatlari bir xil bo‘lgan, ammo sifat belgilari bilan keng ko‘lamda farqlanuvchi hodisalarni miqdoriy o‘lchashda ishlatiladi. Buning uchun bir jinsli hodisalarning eng muhim belgisiga qarab shartli birlik qabul qilinadi va unga boshqa hodisalarni ushbu qiymatlari orasidagi nisbatlarga asosan keltirish koeffitsiyentlari tuziladi. Bu koeffitsiyentlarga tegishli hodisalarning jismoniy sonini ko‘paytirib, ularning shartli-natura  birliklarida ifodalangan umumiy miqdori aniqlanadi. 


Shartli natura o‘lchov birliklari yordamida har xil jinsli (turli) hodisalarni o‘lchab bo‘lmaydi, chunki bu holda ular uchun umumiy muhim belgi topilmaydi, demak aylantirish koefitsyentlarini tuzib bo‘lmaydi. Bunday hollarda hodisalarning umumiy miqdori pulda bozor baholari yordamida ifodalanadi. 


Ommaviy hodisa va jarayonlarni bilish va o‘rganishda  mutlaq miqdorlar muhim qurol vazifasini o‘ynasa-da, ammo ular bilan cheklanib qolish mumkin emas. Mutlaq miqdorlar o‘rganilayotgan voqelik qanday tezlikda rivojlanayotganligini, uning takrorlanish intensivligini aniqlamaydi. Buning uchun nisbiy miqdorlar qo‘llanadi. Ular qiyosiy tahlilni chuqurlashtirish va tafakkurimizni boyitish uchun xizmat qiladi. Taqqoslash statistik ko‘rsatkichlarni shakllantirishning muhim usulidir. U solishtirilayotgan hodisalar va belgilarning o‘xshashlik tomonlari va farqlarini aniqlash imkonini beradi. Taqqoslashning turli yo‘llari va shakllari mavjud (5.4-chizma). 




5.4-chizma. Statistik taqqoslash turlari.

Taqqoslash turli ko‘rsatkichlarni ayirma yoki bo‘lish yo‘li bilan o‘zaro solishtirishdir


Demak, statistik taqqoslashlar turli miqdorlarni (ko‘rsatkichlarni) bir-biri bilan ayirma yoki nisbat shaklida solishtirishni bildiradi, ya’ni:

 (= K1 - K0 (3.1)

 T= K1 / K0 (3.2)


Bu yerda K1 - taqqoslanuvchi ko‘rsatkich, K0-taqqoslovchi ko‘rsatkich (ayirish natijasida olingan yangi ko‘rsatkich, T-bo‘lish natijasida olingan yangi ko‘rsatkich. 


Ayirmalar shaklidagi (3.1) taqqoslash natijasi (() nomli ko‘rsatkich bo‘lib, o‘rganilayotgan hodisa o‘lchov birligida ifodalanadi. U bir hodisa ikkinchisiga nisbatan mutlaq o‘lchamda qanchaga katta-kichikligini belgilaydi. Nisbiy (3.2) taqqoslash natijasi (T) nomsiz (abstrakt mavhum) ko‘rsatkich bo‘lib, hodisaning sifat mohiyatini nazardan soqit qiladi. U jarayon tezligini, intensivligini aks ettiradi. Bunday tartibdagi (3.2) taqqoslash natijalari nisbiy statistik ko‘rsatkichlar deb ataladi. Bu holda taqqoslanuvchi (bo‘linuvchi) ko‘rsatkich (K1) joriy miqdor, taqqoslovchi (bo‘luvchi) ko‘rsatkich (K0) esa zaminiy miqdor deb nomlanadi. 


Nisbiy ko‘rsatkichlar har xil shakllarda ifodalanadi, masalan, koeffitsiyentda, foizda, promilleda, proditsimilleda va h.k. u yoki bu shaklni qo‘llash zaminiy miqdorni qanday birlikka tenglashtirib olinishiga bog‘liq. Jumladan koeffitsiyentda bu miqdor 1 ga, foizga 100 ga, promilleda 1000 ga, prodisimilleda 10 000 ga tenglashtiriladi.


Nisbiy ko‘rsatkichlarni turli tartibda taqqoslash yo‘li bilan olish mumkin.


Birinchi tartibli taqqoslashlarda bevosita hodisalar, ularning belgi qiymatlari taqqoslangan bo‘lsa, ikkinchi tartibli statistik taqqoslashlar birinchi tartibli taqqoslash  natijalariga asoslanadi, ya’ni bu holda ular bir-biri bilan solishtiriladi. Ikkinchi tartibli taqqoslashlar natijasida vujudga keladigan nisbiy ko‘rsatkichlar ommaviy hodisa rivojlanish jarayonlarining yangi qirralarini ochish, tahlilni chuqurlashtirib voqelikning ich-ichidagi munosabatlarni o‘rganish uchun xizmat qiladi. Ikkilamchi tartibli taqqoslashlar quyidagi shakllarda amalga oshirilishi mumkin:


T(y = (yi+1 / (yi     T( = (yi+1 - yi) / (yi - yi-1)  (3.3)


T(i = (Ti+1 / (Ti = (Ti+1 / Ti) / (Ti / Ti-1) (3.4)


T(y/(T = [(yi+1 - yi) / (yi - yi-1)] : yi / yi-1  (3.5)


Kc = (Ei - Ei-1) / (Ri - Ri-1) (3.6)


Kf = (Ei / Ri) / (Ei-1 / Ri-1) (3.7) 


Ke = [(Ei - Ei-1) / (Ri - Ri-1)]: (Ei - Ri-1) (3.8)


Bu  yerda yi - joriy davr ko‘rsatkichi. 


Yi-1 - oldingi davr ko‘rsatkichi.


yi+1 - keyingi davr ko‘rsatkichi.


Ei va Ei-1 - joriy va o‘tgan davrda olingan iqtisodiy effekt (samara, natija).


Ri va Ri-1 - tegishli davrlarda ishlatilgan resurslar.


( - orttirma (o‘zgarish) alomati.


(3.3), (3.4) va (3.5) shakllaridagi taqqoslashlar natijasida rivojlanish tezligining jadallashish suratlari deb ataluvchi nisbiy ko‘rsatkichlar olinadi.


(3.6), (3.7) va (3.8) ko‘rinishidagi taqqoslashlar o‘rganilayotgan hodisalar o‘rtasida sabab-oqibat bog‘lanishlar mavjudligini tahlil qilishda qo‘llanadi. Jumladan, bozor taraqqiyotini iqtisodiy tahlil qilishda ishlatiladigan chegaraviy moyillik ko‘rsatkichlari (3.6) tipidagi taqqoslashga asoslanadi. Masalan, iste’mol qilish yoki jamg‘arish uchun chegaraviy moyillik koeffitsiyentlari quyidagicha hisoblanadi:


Ks = (S / (GDP = (Ci - Ci-1) / (GDPi - GDPi-1)


Ki = (I / (GDP = (Ii - Ii-1) / (GDPi - GDPi-1)


Bu yerda Ks va Ki iste’molga va jamg‘arishga chegaraviy moyillik ko‘rsatkichlari;


Ci va Ci-1  - joriy va o‘tgan davrdagi pirovard iste’mol uchun ishlatilgan tovar va xizmatlar hajmi;

Ii va Ii-1  - tegishli davrlarda real aktivlarni jamg‘arish uchun investitsiyalar;

GDPi va GDPi-1 - tegishli davrlarda yaratilgan yalpi ichki mahsulot;

( - o‘zgarishni ifodalovchi belgi.

Masalan, 2019 yilda O‘zbekiston yalpi ichki mahsuloti 15,1 trln. so‘m, shu jumladan pirovard iste’mol fondi 10,4 trln. so‘m va jamg‘arma fondi - 4,7 trln. so‘mni tashkil etgan, 2015 yilda esa bu ko‘rsatkichlar tegishli tartibda 3,2; 2,7 va 0,5 trln. so‘m, bundan:

Ks = (10,4 - 2,7) / (15,1 - 3,2) = 7,7/11,9 = 0,647.

KI = (4,7 - 0,5) / (15,1 - 3,2) = 4,2/11,9 = 0,353.

Makroiqtisodiy va moliyaviy koeffitsiyentlar bozor iqtisodiyoti rivojlanishini tahlil qilishda muhim qurol hisoblanadi. Ular (3.7) tipidagi taqqoslashga asoslanadi. Va nihoyat, bozor iqtisodiyoti hodisalari o‘rtasidagi sabab-oqibat munosabatlarni tahlil qilishda elastiklik ko‘rsatkichlari muhim rol o‘ynaydi. Ularning zaminida (3.8) tipidagi taqqoslashlar yotadi.

4-savol bo’yicha dars maqsadi:

· Nisbiy ko‘rsatkichlarning tasnifini tushuntirib bera oladi.

· Nisbiy ko‘rsatkichlar orasidagi bog‘lanishlarni izohlay oladi.

Identiv o’quv maqsadlari: 
· Nisbiy ko‘rsatkichlarning tasnifini tushuntirib bera oladi.

· Nisbiy ko‘rsatkichlar orasidagi bog‘lanishlarni izohlay oladi.

4-asosiy savolning bayoni:


Nisbiy miqdorlarning mazmuni, ya’ni voqelikning qanday tomonini ta’riflashi va hisoblash usuliga qarab ularni quyidagi tasnif guruhlariga ajratish mumkin (3.5-chizma).


Birinchi guruh nisbiy ko‘rsatkichlari murakkab obyekt yoki to‘plamning tuzilishi va uning farqlarini umumlashtirib ta’riflaydi. Tuzilish nisbiy miqdorlari ayrim unsur (qism)larning umumiy to‘plamdagi (murakkab obyekt hajmidagi) salmog‘i yoki hissasi qanday ekanligini aniqlaydi. Buning uchun ayrim unsur (qism) hajmi umumiy to‘plam hajmi bilan taqqoslanadi, ya’ni:



Si = ni / (ni   Bu holda ( Si = 1.

Agarda salmoq yoki hissalarni foizda ifodalasak:

Si = ni*100 / (ni Bu holda ( Si = 100.

Bu yerda:

ni - i - unsur (qism)ning hajmi;

(ni=N - to‘plam (murakkab obyekt)ning umumiy hajmi;

Si – i-unsur(qism)ning salmog‘i yoki hissasi.


5.5-chizma. Nisbiy ko‘rsatkichlar turlari.

 
Tuzilish va uning farqlarini ta’riflovchi ko‘rsatkichlar qatoriga quyidagilar ham kiradi:


a) koordinatsiya nisbiy miqdorlari: ular ayrim unsur (qism)larning bir-biriga nisbatini ta’riflaydi, ya’ni:

Ki = ni / ni-1 = Si / Si-1


Ki - koordinatsiya nisbiy miqdorlari (bir unsurni ikkinchisiga nisbati);


b) to‘plam tuzilishining murakkablik darajasini, hissalarning notekislik darajasini ta’riflovchi o‘rtacha absolut va o‘rtacha kvadratik tafovut ko‘rsatkichlari hamda ularning nisbiy ko‘rsatkichlari, ya’ni:

Bu yerda:

 - hissalarning o‘rtacha absolut tafovuti.

 - hissalarning o‘rtacha kvadratik tafovuti.

 - o‘rtacha absolut tafovutning nisbiy ko‘rsatkichi.

 - o‘rtacha kvadratik tafovutning nisbiy ko‘rsatkichi.

 - o‘rtacha hissa darajasi, ya’ni 

N - to‘plam hajmi, ya’ni  N = (ni ;


v) ikki to‘plam tuzilishidagi farqlarni umumlashtirib ta’riflovchi ko‘rsatkichlar, masalan

sA-sB = (((SiA - SiB )2 / ((S2iA + S2iB ) ;


Bu yerda: SiA - A to‘plamdagi ayrim unsur(bo‘lak)lar hissasi;


SiB - B to‘plamdagi ayrim unsur(bo‘lak)lar hissasi.


Yuqorida zikr etilgan ko‘rsatkichlarni hisoblash tartibini Andijon va Navoiy viloyatlaridagi qo‘shma korxonalarning tashqi iqtisodiy faoliyati haqidagi ma’lumotlar misolida ko‘rib chiqamiz.

5.1.-jadval.

Andijon va Navoiy viloyat qo‘shma korxonalarining tashqi iqtisodiy faoliyatining ko‘rsatkichlari

	Ko‘rsatkichlar
	Andijon viloyati
	Navoiy viloyati

	
	Eksport
	Import
	Jami
	Eksport
	Import
	Jami

	Mln. AQSh $
	
	
	
	
	
	

	2017 y.
	60,1
	215,2
	275,3
	144,1
	35,0
	179,1

	2018 y.
	62,0
	191,0
	253,0
	159,0
	35,2
	194,2

	2019 y.
	211,2
	315,9
	527,1
	219,9
	80,4
	300,3

	Tuuilma nisbiy ko‘rsatkichlari (jamiga nisbatan % %)
	
	
	
	
	
	

	2017 y.
	21,8
	78,2
	100,0
	80,5
	19,5
	100,0

	2018 y.
	24,5
	75,5
	100,0
	81,9
	9,1
	100,0

	2019 y.
	40,0
	60,0
	100,0
	73,2
	26,8
	100,0

	Dinamika nisbiy ko‘rsatkichlari (% %)
	
	
	
	
	
	

	a) zaminiy
	
	
	
	
	
	

	2018/2017
	103,2
	88,6
	51,9
	110,3
	100,6
	108,4

	2019/2017
	351,4
	146,8
	191,5
	152,6
	229,7
	167,7

	b) zanjirsimon
	
	
	
	
	
	

	2018/2017
	103,2
	88,6
	91,9
	110,3
	100,6
	108,4

	2019/2018
	310,6
	165,4
	208,3
	138,3
	228,4
	154,6


Manba: O‘zbekiston iqtisodiyoti. Tahliliy sharh. 2020 yil. 76-bet.

        Bu yerda tuuilma nisbiy ko‘rsatkichlari eksport va importni jami tashqi savdo aylanmasiga bo‘lish yo‘li bilan hisoblangan. Masalan, 2017 yildagi Andijon viloyatida eksport (60,1/275,3)*100=78,2 %, import (215,2/275,3)*100=78,2 %. 2019 yil uchun Navoiy viloyatida eksport (219,9/300,3)*100=73,2 %, import (80,4/300,3)*100=26,8 %. Bu ko‘rsatkichlar boshqa yillar uchun ham shu tartibda hisoblangan. 

2017 yil:


KSA-SB =  ((((SA - SB)2) / (((S2A + S2B)2) = 


=(( 21,8-80,5)2 + (78,2-19,5)2) / (21,82 + 80,52 + 78,22 + 19,52)= 0,716

2019 yil: 

KSA-SB = =(( 40,0-73,2)2 + (60,0-26,8)2 / (40,02 + 73,22 + 60,02 + 26,82)= 0.804.


Demak, Andijon va Navoiy viloyatlarining qiyosiy tashqi iqtisodiy faoliyat balansi 2019 yilda 2017 yilga nisbatan birmuncha yomonlashgan, chunki uning eksport va import bo‘yicha taqsimotidagi notekislik kuchaygan.

Dinamika nisbiy ko‘rsatkichlari - bu turli tegishli ko‘rsatkichlarni  taqqoslash natijasidir.


Nisbiy ko‘rsatkichlarning ikkinchi guruhi o‘rganilayotgan hodisa va jarayonning  dinamikasini, ya’ni, vaqt bo‘yicha o‘zgarishini ta’riflaydi.Ular joriy davrdagi hodisa ko‘rsatkichini o‘tgan davrdagi miqdoriga bo‘lishi yo‘li bilan aniqlanadi va odatda foizda hisoblanib, o‘sish sur’atlari deb ataladi.Agar davrlar soni uch va undan ortiq bo‘lsa, ularni hisoblayotganda taqqoslash asosini o‘zgarmas yoki o‘zgaruvchan ko‘rinishda olish mumkin. Birinchi holda hamma davrlar ko‘rsatkichlari bir davr (zaminiy davr), masalan, boshlang‘ich davr ko‘rsatkichi bilan taqqoslanadi. Olingan natijalar zaminiy o‘sish sur’atlari deb nomlanadi. Ikkinchi holda har bir keyin keladigan davr ko‘rsatkich o‘zidan oldingi davr ko‘rsatkichi bilan solishtiriladi. Olingan nisbiy miqdorlar zanjirsimon o‘sish sur’atlari deb ataladi. Agarda taqqoslanuvchi davr ko‘rsatkichini -Yi , boshlang‘ich davr ko‘rsatkichini –Y0 va oldingi davr ko‘rsatkichini -Yi-1 deb belgilasak, y holda zanjirsimon o‘sish sur’ati(Tzan)

Tzan=Yi*100/ Yi-1

zaminiy o‘sish sur’ati (Tzam) esa

Tzam=Yi*100/Y0

3.2-jadvalda bu ko‘rsatkichlar Andijon va Navoiy viloyatlari qo‘shma korxonalari ma’lumotlari asosida hisoblab keltirilgan. Masalan, Andijon viloyati uchun eksport dinamikasi nisbiy ko‘rsatkichlar quyidagi tartibda aniqlangan:


a) Zaminiy: 2018/2017 yil uchun (62,0*100)/60,1=103,2%; 




2019/2017 yil uchun (211,2*100)/60,1=351,4%;

Demak, 2017 yilga qaraganda viloyat qo‘shma korxonalari eksporti 2018 yilda 3,2 %, 2019 yilda esa 3,51 marta yoki 251,4 % ko‘paygan.

b) Zanjirsimon: 2018/2017 yil uchun (62,0*100)/60,1=103,2%; 




2019/2018 yil uchun (211,2*100)/62,0=340,6%;

Ya’ni, eksport 2019 yilda 2018 yilga nisbatan 3,4 marta yoki 240,6%,  2018 yilda 2017 yilga nisbatan esa 3,2 % ko‘paygan.

Bu ko‘rsatkichlar Navoiy viloyati bo‘yicha ham shunday tartibda hisoblangan.

Shunday qilib, zanjirsimon o‘sish sur’atlari davr sayin (misolimizda yil sayin) o‘sish darajasini(kamayishini), zaminiy o‘sish sur’atlari esa qatorning boshlang‘ich davridan so‘ng o‘tgan davrlar davomida umumiy o‘sish darajasini ifodalaydi. 


O‘rganilayotgan hodisalar dinamikasini ta’riflovchi nisbiy ko‘rsatkichlar guruhiga o‘sish sur’atlaridan tashqari yana qo‘shimcha o‘sish sur’atlari, trend tenglamalarining ko‘rsatkichlari (ozod hadlar va regressiya koeffitsiyentlari), korrelyatsiya koeffitsiyentlari, dinamikada tebranuvchanlik va barqarorlik ko‘rsatkichlari, dinamik indekslar va h.k. kiradi. 

Nisbiy miqdorlarning uchinchi guruhi hodisalar orasidagi o‘zaro bog‘lanishlarni yoki omil (sabab) belgilar bilan natijaviy (oqibat) belgilar o‘rtasidagi bog‘lanishlarni ta’riflaydi. Ular, masalan, bozor baholari bilan taklif va talab hajmi, iste’mol va jamg‘arma bilan tovar va xizmatlarni ishlab chiqarish, mehnat unumdorligi bilan mahsulot  hajmi, daromadlar bilan mehnat unumdorligi, sarflangan o‘g‘itlar bilan hosildorlik va h.k.  bog‘lanishlarni tavsiflaydi. Ushbu guruh ko‘rsatkichlari qatoriga chegaraviy moyillik va elastiklik koeffitsiyentlari, korrelyatsiya va determinatsiya koeffitsiyentlari, balans tuuilmalarining nisbiy ko‘rsatkichlari, analitik indekslar kiradi. 13 bobda chegaraviy moyillik va elastiklik nisbiy ko‘rsatkichlarini hisoblash tartibi bayon etilgan. Boshqa ko‘rsatkichlar kitobning boshqa boblarida qarab chiqilgan. 

Fazoviy (hududiy) taqqoslash nisbiy ko‘rsatkichlari mazmunan turdosh bo‘lib, ammo turli obyektlar, hududlar,  tuuilmalar, mamlakatlarga tegishli ko‘rsatkichlarni solishtirish natijalaridir.


Nisbiy ko‘rsatkichlarning yana bir katta guruhi hodisa va jarayonlarni fazoda olib taqqoslash natijalari bo‘lib, turli mamlakatlar, mintaqalar, ma’muriy hududiy bo‘linmalar, tashkiliy-huquqiy tuuilmalar va obyektlarga tegishli mazmundosh statistik ko‘rsatkichlarning o‘zaro nisbatlarini tavsiflaydi. Ular jahon xo‘jaligini tahlil qilish va unda ayrim mamlakatlar o‘rnini aniqlashda, milliy bozorlarni shakllanishida ayrim mintaqa va tuuilmalarning  rolini o‘rganishda, korxona va firmalar faoliyatini qiyosiy tahlil qilishda muhim qurol hisoblanadi. Mazkur guruh ko‘rsatkichlarini qisqacha qilib fazoviy (hududiy) taqqoslash nisbiy ko‘rsatkichlari deb atash mumkin. Ularni hisoblash tartibi quyida Rossiya, Markaziy Osiyo respublikalarida jon boshiga YaIM ishlab chiqarish va ayrim mahsulotlarni iste’mol qilish ma’lumotlari misolida tasvirlangan.






5.2-jadval 

Rossiya va markaziy Osiy respublikalarida jon boshiga YaIM ishlab chiqarish va ayrim mahsulotlarni iste’mol qilish ko‘rsatkichlari

 (o‘rtacha 2019 yil
)

	Respublikalar
	Jon boshi-ga YaIM

(AQSh dol.)
	Jon boshiga iste’mol, kg


	Rossiyaga nisbatan %

	
	
	non va non mahsulotlari
	go‘sht va go‘sht mahsulotlari
	sabzavot (kartoshkadan tashqari)
	YaIM
	non
	go‘sht
	sabzavot

	Rossiya
	2650
	124
	55
	73
	100
	100
	100
	100

	Qozog‘iston
	1160
	176
	51
	54
	44
	142
	93
	74

	Qirg‘iziston
	630
	109
	38
	44
	24
	88
	69
	60

	Tojikiston
	360
	155
	14
	97
	14
	125
	25
	133

	Turkmaniston
	…
	147
	24
	90
	…
	119
	44
	123

	O‘zbekiston
	960
	162
	33
	134
	36
	131
	60
	184



Demak, jon boshiga YaIM ishlab chiqarish bo‘yicha O‘zbekiston Markaziy Osiyo respublikalari orasida 2-o‘rinda, non iste’moli bo‘yicha ham 2-o‘rinda, go‘sht iste’moli bo‘yicha 3-o‘rinda va sabzavot iste’moli bo‘yicha birinchi o‘rinni egallaydi. Rossiyaga nisbatan respublikamiz jon boshiga YaIM yaratish bo‘yicha 2,8 marta va go‘sht iste’moli bo‘yicha 1,7 marta orqada qolmoqda. Ammo non iste’moli bo‘yicha 1,3  marta va sabzavot bo‘yicha 1,8 marta undan o‘zib ketgan. 


Fazoviy taqqoslash nisbiy miqdorlarini, ayniqsa, mamlakatlar miqyosida hisoblashdan oldin, dastlab solishtiriladigan ko‘rsatkichlarni taqqoslama holga keltirish kerak. Buning uchun quyidagilarga e’tibor berish lozim: 

1.  taqqoslanadigan ko‘rsatkichlar sifat jihatidan bir-xil kuzatish obyekti va birligiga tegishli bo‘lishi kerak. Kuzatish obyekti birligini chegaralash masalasi yagona tartibda yechilishi kerak. Agarda kichik korxonalar ustida so‘z borsa, ko‘rsatkichlar mikrofirmalardan mustasno holda faqat kichik korxonalar to‘plamiga tegishli bo‘lishi lozim;

2.  taqqoslanayotgan ko‘rsatkichlar yagona tartibda, usulda hisoblanishi lozim; 

3.  ularning o‘lchov birliklari mazmunan va shaklan bir xil bo‘lishi kerak. Agarda ular pulda ifodalansa taqqoslama baholardan foydalanish yoki ularga keltirish kerak. Ma’lumki, jismoniy natura o‘lchov birliklari hodisalarning sifatidagi farqlarni to‘liq hisobga olmaydi. Shu sababli, bunday birliklarda ifodalangan ko‘rsatkichlarga aniqlik kiritib, ularning sifat jihatidan taqqoslamaligini ta’minlash lozim.  

Intensivlik nisbiy ko‘rsatkichlari o‘zaro bog‘langan turli hodisa yoki belgilarini bir biri bilan taqqoslash natijasidir. 


Nisbiy ko‘rsatkichlarning yana bir  guruhi o‘zaro bog‘langan turli hodisa yoki belgilarning o‘zaro nisbatlarini ta’riflaydi. Odatda ular intensivlik nisbiy ko‘rsatkichlari deb yuritiladi. Ayrim hollarda bu ko‘rsatkichlarni sifat ko‘rsatkichlari deb ham ataladi. Mehnat unumdorligi darajasi, iqtisodiy o‘sish darajasi, aholi zichligi, moddiy va tabiiy resurslardan foydalanish samaradorligi (mahsuldorligi) va boshqa hodisalarni ta’riflovchi to‘g‘ri va teskari ko‘rsatkichlar bunga misol bo‘ladi. Masalan, mehnat unumdorligi darajasini vaqt birligida o‘rtacha bir ishlovchi kishi yaratgan mahsulot hajmi yoki mahsulotning mehnat talabchanligi orqali ta’riflash mumkin. Birinchi holda yaratilgan mahsulot hajmi mehnat 
sarflari bilan taqqoslanadi, ikkinchisida esa teskari yo‘l bilan bu amal bajariladi (mehnat sarflari mahsulot bilan taqqoslanadi). Aholi zichligini aniqlash uchun aholi soni yer maydoni bilan taqqoslanadi. Moddiy resurslar samaradorligini resurs qaytimi yoki resurs talabchanligi bilan ta’riflash mumkin. Masalan, korxona bir yilda 50 mln. so‘mlik asosiy fondlar yordamida 150 mln. so‘mlik mahsulot ishlab chiqargan bo‘lsa,  fond qaytimi 3 so‘m(150:50) yoki fond talabchanligi 33 tiyin (50:150).


Demak, intensivlik nisbiy ko‘rsatkichlari solitirilayotgan miqdorlarning bir birligiga ikkinchi miqdorning qancha birligi to‘g‘ri kelishini ifodalaydi. Ular iqtisodiy o‘sish va yuksalishni, demografik va sotsial jarayonlarni tahlil qilishda keng ko‘lamda ishlatiladi. Masalan, jon boshiga yaratilgan mahsulot ming nafar aholiga nisbatan tug‘ilgan bolalar yoki o‘lgan kishilar soni, Toshkent shahriga ko‘chib  kelganlar va ko‘chib ketganlar soni, yangi tug‘ilgan avlod o‘rtacha umri (yil hisobida) va h.k. 

Shartnoma (reja)ni bajarish nisbiy ko‘rsatkichlari haqiqiy bajarish hajmini shartnomada ko‘zlangan miqdor bilan taqqoslash natijasidir.

Va nihoyat, nisbiy ko‘rsatkichlarning alohida guruhini buyurtma va boshqa shartnomalarni, rejalarni, normalarni bajarish darajasini ta’riflovchi ko‘rsatkichlar tashkil etadi. Ular haqiqatda ishlab chiqarilgan yoki yetkazib berilgan mahsulot (ish, xizmat) hajmini shartnomada, rejada, normada ko‘zlangan miqdori bilan taqqoslab aniqlanadi, ya’ni

Masalan, shartnomaga binoan davlat buyurtmasi ho‘jalik uchun 5000 tonna paxta qilib belgilangan, haqiqatda ho‘jalik 5600 tonna paxtani davlatga sotgan. Shartnoma 112% bajarilgan (5600*100/5000=112%).


Korxonalar o‘rtasida tuziladigan moddiy resurslarni yetkazib berish haqidagi shartnomalarda resurslarning hajmi bilan bir qatorda ularning turlari va assortimentlari, yetkazib berish muddati ko‘zlanadi. Shartnoma to‘la bajarildi deb hisoblash uchun resurslarni umumiy hajmi bo‘yicha bajarishi nisbiy ko‘rsatkichini hisoblash yetarli emas, bundan tashqari assortimenti va muddati jihatidan ham uni bajarish talab etiladi. Bu holda haqiqatda yetkazib berilgan resurslar hajmi shartnomada ko‘zlangan assortimentlar va muddat chegarasida hisobga olinadi, ulardan ortiqchasi inobatga olinmaydi. Masalan, shartnomaga binoan, yanvar oyi korxona «A» resursning «a» assortimentidan 800 dona, «b» assortimentdan 700 dona yetkazib berishi kerak edi. Haqiqatda korxona «a» dan 850 dona «b» dan 640 dona yetkazib bergan. Bundan tashqari, shartnomada mart oyida yetkazilib berilishi ko‘zlangan «s» assortimentidan 150 dona haqiqatda yetkazib berilgan. Jami shartnomada 1500 dona yetkazib berish ko‘zlangan holda haqiqatda  1640 dona yetkazib berildi. yetkazib berish umumiy hajmi bo‘yicha shartnoma 109,3% (1640*100 / 1500) bajarilgan bo‘lsa ham, ammo assortimenti va muddati bo‘yicha 96% (800+640)*100/1500) bajarilgan. 


Reja yoki normani bajarish darajalarini aniqlayotganda haqiqatda ishlab chiqarilgan mahsulot hajmi yoki bajarilgan ish hajmi rejada yoki normada ko‘zlangan miqdori bilan taqqoslanadi, xolos. 


Ayrim hollarda shartnoma yoki rejada ko‘zlangan ko‘rsatkich mutlaq miqdorda bo‘lmasdan, nisbiy miqdorda ifodalanadi. Masalan, o‘tgan yildagi darajadan 10% ko‘proq resurs yetkazib berish yoki mahsulot ishlab chiqarish  ko‘zlanadi. Bu  holda shartnoma yoki rejani bajarish darajasini aniqlash uchun dastlab haqiqiy o‘zgarish darajasi hisoblanadi. Masalan, joriy davrda 2100 dona yetkazib berilgan yoki ishlab chiqarilgan bo‘lsa, o‘tgan yili esa  2000 dona bo‘lsa, u holda haqiqatda 5% ko‘p (2100*100)/2000=105%) yetkazib berilgan yoki ishlab chiqarilgan. So‘ngra o‘tgan yilga nisbatan haqiqiy o‘sish surati (105%) shartnomada yoki rejada ko‘zlangan o‘sish surati 110%(100+10%=110) bilan taqqoslanadi.


Shartnoma yoki reja bajarish darajasi 

(105*100)/110=95,5%.


Demak, 4,5% bajarilmagan.


Nisbiy miqdorlarni tuzish shunday masalaki, uni yechish jarayonida ma’lum mantiqiy-statistik qoidalarga rioya qilish kerak. 

Birinchi qoida, - nisbiy ko‘rsatkich asosidagi mutlaq (yoki nisbiy) miqdorlar mohiyatan real obyektiv bog‘lanishga ega bo‘lishi kerak. Agarda bu shart bajarilmasa, u holda «daraxt uzunmi yoki tun?», «aql ko‘p-mi yoki bug‘doy» degan iboralar tahlidida ish tutilgandek bo‘ladi. Mazmunan taqqoslanayotgan ko‘rsatkichlar bir biriga muvofiq bo‘lishini ta’minlash zarur. Masalan, moldan sut olish darajasini aniqlash uchun yalpi sog‘ib olingan sut hajmini ona mollar soniga (sigirlar, yoki qo‘ylar, yoki echkilar) bo‘lish kerak. Bu holda yosh buzoqlarni, yoki ho‘kizlarni, qo‘chqorlarni, takalarni hisobga olish noto‘g‘ri bo‘ladi, ammo yung olish darajasini hisoblayotganda esa ona qo‘y va echkilar bilan chegaralanib bo‘lmaydi, chunki qo‘chqorlardan ham, takalardan ham yung olinadi, ammo qora mollarni, eshaklarni, tovuq va boshqa qushlarni qo‘shib bo‘lmaydi, chunki ulardan yung olinmaydi.

Ikkinchi qoida. Nisbiy ko‘rsatkichlar asosidagi ko‘rsatkichlar faqat bir xossasi (atributi), xususiyati bilan farq qilishi mumkin: masalan, obyekti yoki makoni yoki vaqti yoki rejada ko‘zlanishi yoki haqiqiy ko‘rsatkich ekanligi. Ikki va undan ortiq xossalari (xususiyatlari) bilan farq qiluvchi ko‘rsatkichlarni taqqoslab bo‘lmaydi. Masalan, 2020 yilda O‘zbekistonda paxta ishlab chiqarishni 1990 yil yoki 2015 yilda Qozog‘istonda mis yoki po‘lat eritish bilan solishtirish mantiqqa ega emas.

Uchinchi qoida. Nisbiy ko‘rsatkich ega bo‘lishi mumkin bo‘lgan miqdoriy chegaralarni bilish va nazardan chiqarmaslik kerak. Masalan, korrelyatsiya koeffitsiyenti 0 bilan 1 oralig‘ida bo‘lishi, ammo bu chegaraviy qiymatlarga teng bo‘laolmaydi, Jenni yoki Lorens kontsentratsiya koeffitsiyenti 100 foizdan katta bo‘lishi mumkin emas.

Nisbiy miqdorlar orasidagi bog‘lanishlar.
Atrof – muhit va turmush hodisalari o‘zaro  bog‘langandir. Aloqasiz, hech qanday harakat bo‘lishi mumkin emas.

Yuqorida dinamika nisbiy ko‘rsatkich shakllari misolida  zanjirsimon va zaminiy o‘sish suratlari qarab chiqilgan edi. Ular o‘rganilayotgan hodisalarning vaqt bo‘yicha harakatini tasvirlab, birinchisi, davrma-davr o‘zgarishini, ikkinchisi esa boshlang‘ich davrdan boshlab muayyan davrgacha o‘tgan vaqt davomida bo‘lgan o‘zgarishlarni o‘lchaydi. Shu sababli, zanjirsimon o‘sish suratlari ko‘paytmasi zaminiy o‘sish suratiga teng. Masalan, to‘rt davr uchun bu ko‘rsatkichlar orasida bog‘lanish: 

Misol, O‘zbekiston real yalpi ichki mahsuloti oldingi yilga nisbatan ko‘paygan           

                        2015y. 2016y. 2017y. 2018y. 2019y.



   -0,9%   1,7%   5,2%   4,4%   4,4%

bundan zanjirsimon o‘sish koeffitsintlari:

0,991; 1,017; 1,052;  1,044; 1,044.
Ularning ko‘paytmasi 0,991*1,017*1,052*1,044*1,044=1,156 yoki               

0,991*1,017=1,008*1,052=1,06*1,044=1,107*5,044=1,156.

Demak, 5 yilda real YaIM 15,6% oshgan.

To‘plam tuzilishini ta’riflovchi nisbiy ko‘rsatkich dinamikasi (yani vaqtida o‘zgarishi) tarkibiy unsurlari (qisimlari) va umumiy hajmining o‘zgarishiga bog‘liq. Ma’lumki, har bir unsur (qism) hissasi Si=ni/(ni (1) bilan aniqlanadi. Ushbu tenglik elementlari dinamikasi - Kni =n1i /n0i ; K(ni = (n1i / (n0i;   Ksi =S1i / S0i; bilan ifodalanadi. Tenglikka (1) binoan

S1i  / S0i= (n1i / (n1i) : (n0i  / (n0i) = (n1i  / n0i) / ((n1i / (n0i) = Kni / K(ni ; (2) 

Bundan, S1i   = Kni * S0i/ K(ni ; (3) yoki

 S0i = S1i : Kni / K(ni = S1i  * K(ni /Kni; (4);

Bu  yerda:

n1i - joriy davrda ayrim unsurlar, qismlar hajmi;

n0i  -ushbu ko‘rsatkich o‘tgan  davr uchun;

(n0i va(n1i - o‘tgan va joriy davrlarda to‘plam umumiy hajmi;

S1i  va S0i  - o‘tgan va joriy davrlarda ayrim unsurlar hissasi;

Kni  va K(ni  - joriy davrda o‘tgan davrga nisbatan ayrim unsurlar va to‘plam umumiy hajmi o‘zgarishi koeffitsiyentlari; 

 KSi –ayrim unsurlar hissasining o‘zgarish koeffitsiyentlari; 

Qisqacha xulosalar

1. Statistik ko‘rsatkichlar ommaviy hodisa va jarayonlar haqida axborotlar beradi, ularning istiqbol dasturlarini ishlab chiqish uchun zamin yaratadi va ularni amalga oshirish ustidan kuchli qurol hisoblanadi. Ulug‘ nemis yozuvchisi, shoiri va mutafakkiri I.V.Gyote abadiy ko‘z yumishidan ikki yil oldin o‘z kotibasi Ekkermann bilan suhbatda: «Aytmishlarki, sonlar go‘yo olamni boshqaradi. Ammo aminmanki, sonlar olam qanday boshqarilayotganini o‘rgatadi».
-degan edi. Rossiyada  birinchi marotaba chop etilgan statistika darsligining muallifi K.F.German (1762-1838) o‘z kitobida yozgan edi: ’’Statistika yaxshilikni ham, yomonlikni ham oshkor etuvchi darakchi va hukumat nazoratchisidir’’.
 Haqiqatda ham safsatavoz nutqlar yoki reklama xabarlariga tayanib emas, balki ishonchli aniq statistik ko‘rsatkichlarga asoslanib, xalq ayrim rahbarlarning faoliyatini baholashi mumkin va kerak.

2.Ilmiy bilishda va amaliy faoliyatda statistik ko‘rsatkichlar qo‘yidagi funksiyalarni bajaradi:  

-o‘rganilayotgan hodisa va jarayonlarni miqdoriy ifodalash va baholash, ya’ni o‘lchash funksiyasi;

-ularning muhim tomonlariga e’tiborni jalb qilish,yuzaki tomonlarini soqit qilish,ya’ni umumlashtirish funksiyasi;

-hodisalar orasidagi o‘zaro bog‘lanishlarni tavsiflash va qonuniyatlarni miqdoriy ifodalash, ya’ni analitik funksiya;

-axborotlarni ommalashtirish, ya’ni reklama funksiyasi;

3. Statistik ko‘rsatkichlar rang-barang bo‘lib, ular o‘rganilayotgan hodisa yoki jarayonning turli jihatlarini ta’riflaydi. Hech qaysi ko‘rsatkich turi ustuvorlikka ega emas,uning plyusi va minusi mavjud. Shu sababli iqtisodiy-ijtimoiy tahlilda barcha ko‘rsatkichlar majmui, ularning tizimi qo‘llanilishi kerak.

Statistik ko’rsatkich bеlgilari 


(tarkibiy unsurlari)





Ta’riflanayotgan obyеkt va uning unchurlari





Fazoviy chеgaralar (hudud, tarmoq va h.k.





Vaqt oralig’i yoki payti 





Son va o’lchov birligi





Ishlab chiqarish hisoblamalari





Birlamchi daromad hisoblamalari 





Taqsimlash hisoblamalari 





Qayta taqsimlash hisoblamalari 





Foydalanish hisoblamalari





Naturada taqsimlash hisoblamalari





Naturada qayta taqsimlash hisoblamalari





Kapital operatsiyalar hisoblamalari 





Moliyaviy hisoblamalari 





Tabiiy ofatlar hisoblamalari





Inflyatsiya va qayta baholash hisoblamalari





I-kvadrant ko’rsatkichlari





II-kvadrant ko’rsatkichlari





III- kvadrant ko’rsatkichlari





Makroiqtisodiy ko‘rsatkichlarning turlari





Rivojlanish maqsadlarining normativlari





Iqtisodiy normativlar, reja va istiqbol ko‘rsatkichlari





Sotsial normativlar, reja va istiqbol ko‘rsatkichlari





Demografik istiqbolni belgilash





Milliy xavfsizlik normativlari





Huquq-tartibiy normativ hujjatlar





Ekologik normativlar





Rivojlanish vositalari statistikasi 





Milliy boylik statistikasi





Ilmiy texnika taraqqiyoti statistikasi





Rivojlanish shart-sharoitlari statistikasi





Moddiy qayta yaratilgan resurslar statistikasi 





Qayta yaratilmaydigan tabiiy resurslar statistikasi 





Aholi va ishlovchi kuchlar statistikasi 





Investitsiyalar statistikasi 





Taqsimlash va ayirboshlash statistikasi 





Moliya, pul-kredit resurslari statistikasi 





Tashkiliy huquqiy va mulkiy tuzilmalar statistikasi





Sotsial iqtisodiy resurslardan foydalanish statistikasi 





Asosiy kapital statistikasi 





Aylanma kapital statistikasi 





Qayta tiklanuvchi resurslar statistikasi 





Qayta tiklanmaydigan tabiiy resurslar statistikasi





Aholi statistikasi





Bandlik va ishsizlik statistikasi 





Asosiy kapitalga qo‘yilmalar statistikasi 





Boshqa real investitsiyalar statistikasi





Oraliq iste’mol statistikasi 





Asosiy kapital iste’moli statistikasi 





Mehnat haqi statistikasi 





Baholar statistikasi 





Xususiylashtirish statistikasi





Monopol faoliyat ko’r.





Mulkiy tuzilmalar statistikasi





Davlat budjeti statistikasi





Kichik va o‘rta biznes stat.





Banklar statistikasi





Tovar va xizmatlar boz. stat.





Moliya bozori statistikasi





Rivojlanish natijalari statistikasi





Iqtisodiy o‘sish va samaradorlik ko’rsatkichkari





Turmush tarzi v sotsial samaradorlik statistikasi 





Yalpi ichki mahsulotni ishlab chiqarish statistikasi 





Tashqi iqtisodiy faoliyat statistikasi 





Yalpi ichki mahsulotni taqqoslash statistikasi 





Yalpi ichki mahsulotdat foydalanish statistikasi 





Aholiga xizmat ko‘rsatish sohalari statistikasi 





Turmush farovonligi statistikasi 





Aholi daromadlari va xarajatlari statistikasi 





Milliy daromad statistikasi 





Jamg’armalar statistikasi 





Rivojlanish natijalari statistikasi








Markaziy tuzilma hisoblamalari





Tarmoqlararo balanslar





Iqtisodiy aktivlar va passivlar balanslari





Joriy oqimlar hisoblamalari





Kapital oqimlar hisoblamalari 





Boshlang’ich balanslar





O’zgarish balanslar 





Yakuniy balanslar 





Autput-input jadvallari





Tovar va xizmatlar balansi





Statistik taqqoslash turlari 





Miqdorlar nisbatini aniqlash





Miqdorlar orasidagi farqlarni aniqlash





Dinamikada taqqoslash





Fazoda taqqoslash





Normativ(rеja, shartnoma) bilan taqqoslash





O’zaro bog’langan ko’rsatkichlarni taqqoslash








Obyekt bеlgilarini taqqoslash





To’plam ichki qismlarini o’zaro ta==oslaш
















































































































































































































































































































































































































































































































































































































































































































































































To’plam bilan uning tuuilmalarini taqqoslash





Nisbiy miqdor turlari

